Manuel Marchena

Manuel Marchena Gómez, nado nas Palmas de Gran Canaria o 1 de marzo de 1959, é un xurista español, e dende o ano 2007 maxistrado do Tribunal Supremo, sendo o Presidente da Sala Segunda, do Penal.

 Traxectoria 
Naceu en 1959 nas Palmas de Gran Canaria. Cursou o bacharelato no Instituto Xeral Alonso do Aiún, no Sáhara Español, e no Colexio San Ignacio de Loyola das Palmas de Gran Canaria. Licenciouse en dereito pola Universidade de Deusto en 1981 e doutorouse en dereito pola Universidade de La Laguna en 1991.

A súa actividade xurídica desempeñouna na Audiencia Territorial das Palmas, Tribunal Superior de Xustiza de Madrid, Secretaría Técnica da Fiscalía Xeral do Estado, Fiscalía do Tribunal Supremo e Sala Segunda do Tribunal Supremo. Foi profesor asociado de Dereito na Universidade das Palmas de Gran Canaria e na Universidade Autónoma de Madrid.

En 2019, presidiu a Sala do Tribunal encargado de xulgar ós líderes do proceso independentista catalán (Proceso soberanista de Cataluña de 2012-2019), Causa Especial 20907/2017 e popularmente coñecido como “xuízo do procés”. A Sala estaba formada polos maxistrados da Sala Segunda do Tribunal Supremo Manuel Marchena, Antonio do Moral García, Luciano Varela Castro, Andrés Martínez Arrieta, Juan Ramón Berdugo Gómez de la Torre, Ana María Ferrer García e Andrés Palomo del Arco. O 14 de outubro de 2019 publicouse a sentenza, da que foi o seu relator. Sen ningún voto particular, por unanimidade, os sete maxistrados condenaron por sedición, malversación e desobediencia ós axuizados polo procés. As penas oscilaron entre 9 e 13 anos de cárcere, así como inhabilitación e multa.

 Notas 

Categoría:Nados en 1959
Categoría:Profesores da Universidade Autónoma de Madrid
Categoría:Nados nas Palmas de Gran Canaria
Categoría:Alumnos da Universidade de La Laguna
Categoría:Alumnos da Universidade de Deusto